

**REPUBLIKA HRVATSKA**

**Osječko-baranjska županija**

**Općina Ernestinovo**

**Općinsko vijeće**

KLASA: 021-05/25-01/2

URBROJ: 2158-19-01-25-3

Ernestinovo, 10. ožujka 2025.

**ZAPISNIK**

**sa 44. sjednice osmog saziva Općinskog vijeća Općine Ernestinovo**

**održane 10. ožujka 2025**.**godine sa početkom u 17:30 sati**

Sjednica se održava u vijećnici Općine Ernestinovo, V. Nazora 64, 31215 Ernestinovo sa početkom u 17.30 sati. Sjednicu otvara predsjednik Općinskog vijeća Krunoslav Dragičević.

Na početku sjednice predsjednik Krunoslav Dragičević obavlja prozivku vijećnika.

Na sjednici su prisutni vijećnici:

1. Krunoslav Dragičević
2. Damir Matković
3. Ivan Tkalec
4. Tea Pušeljić
5. Mirko Milas
6. Ivan Pavlović
7. Igor Matovac
8. Julijana Šuica

Ostali prisutni:

1. Deže Kelemen, zamjenik načelnice
2. Ivona Briški, stručni suradnik za financije
3. Ljubica Kukučka, viša referentica za opće poslove

Nakon prozivke predsjednik Vijeća Krunoslav Dragičević konstatira da je sjednici nazočno 8 vijećnika te se konstatira da vijeće može donositi pravovaljane odluke.

Zatim predsjednik za zapisničara predlaže Ljubicu Kukučku, a za ovjerovitelje zapisnika Ivana Tkaleca i Teu Pušeljić.

**ZAKLJUČAK**

**Prijedlozi su jednoglasno prihvaćeni, sa 8 glasova za.**

**Za zapisničara se određuje Ljubica Kukučka, a za ovjerovitelje Ivan Tkalec i Tea Pušeljić.**

Potom se prelazi na utvrđivanje dnevnog reda. Predsjednik za sjednicu predlaže sljedeći

**Dnevni red**

1. Usvajanje zapisnika sa 43. sjednice Vijeća.
2. Donošenje Odluke o I. izmjenama i dopunama proračuna Općine Ernestinovo za 2025. godinu
3. Donošenje I. Izmjena Programa građenja komunalne infrastrukture Općine Ernestinovo za 2025.godinu
4. Donošenje Odluke o I. Izmjeni Odluke o mjerilima za naplatu usluga DV Ogledalce Ernestinovo od roditelja – korisnika
5. Donošenje Odluke o davanju suglasnosti na Pravilnik o postupku i mjerilima upisa djece u Dječji vrtić Ogledalce Ernestinovo

**Predsjednik Vijeća predlaže dopunu dnevnog reda točkama**

1. Donošenje Odluke o I. Izmjenama Odluke o isplati prigodnog dara (uskrsnice) umirovljenicima
2. Razno

**ZAKLJUČAK**

**Dopuna dnevnog reda, kao i cjelokupni dnevni red, se usvajaju jednoglasno, sa 8 glasova za.**

TOČKA 1. USVAJANJE ZAPISNIKA SA 43. SJEDNICE VIJEĆA

Predsjednik Vijeća daje zapisnik sa 43. sjednice Vijeća na usvajanje. Budući da nije bilo primjedbi na zapisnik donesen je

**Z A K L J U Č A K**

**Zapisnik sa 43. sjednice Vijeća je usvojen jednoglasno, sa 8 glasova za.**

TOČKA 2. DONOŠENJE ODLUKE O I. IZMJENAMA I DOPUNAMA PRORAČUNA

 OPĆINE ERNESTINOVO ZA 2025. GODINU

Vijećnici su dobili materijale za ovu točku, a Ivona Briški, stručna suradnica za financije je dala obrazloženje. Prijedlog je dan na usvajanje. Nakon provedenog glasovanja, donesen je

**Z A K L J U Č A K**

**Općinsko vijeće Općine Ernestinovo** **donosi Odluku o I. Izmjenama i dopunama proračuna Općine Ernestinovo za 2025. godinu**

**Odluka je donesena jednoglasno, sa 8 glasova za.**

TOČKA 3. DONOŠENJE I.IZMJENA PROGRAMA GRAĐENJA KOMUNALNE INFRASTRUKTURE OPĆINE ERNESTINOVO ZA 2025. GODINU

Stručna suradnica za financije je dala objašnjenje. Prijedlog je dan na usvajanje.

**Z A K L J U Č A K**

**Općinsko vijeće Općine Ernestinovo donosi I. izmjene programa građenja komunalne infrastrukture Općine Ernestinovo za 2025. godinu**

TOČKA 4. DONOŠENJE ODLUKE O I. IZMJENI ODLUKE O MJERILIMA ZA NAPLATU

 USLUGA DV OGLEDALCE ERNESTINOVO OD RODITELJA - KORISNIKA

Viša referentica za opće poslove Ljubica Kukučka kratko je obrazložila ovu Odluku, potom je otvorena rasprava. Budući da se nitko nije javio za riječ, prijedlog je dan na usvajanje. Nakon provedenog glasovanja, donesen je

 **Z A K L J U Č A K**

**Općinsko vijeće Općine Ernestinovo donosi Odluku o I. izmjeni Odluke o mjerilima za naplatu usluga DV Ogledalce Ernestinovo od roditelja - korisnika**

**Odluka je donesena jednoglasno, sa 8 glasova za.**

TOČKA 5. DONOŠENJE ODLUKE O DAVANJU SUGLASNOSTI NA PRAVILNIK O

 POSTUPKU I MJERILIMA UPISA DJECE U DJEČJI VRTIĆ OGLEDALCE

 ERNESTINOVO

Ljubica Kukučka obrazložila je ovu Odluku, a vijećnicu su dobili materijale. Otvorena je rasprava. Budući da se nitko nije javio za riječ, prijedlog je dan na usvajanje. Nakon provedenog glasovanja, donesen je

 **Z A K L J U Č A K**

**Općinsko vijeće Općine Ernestinovo donosi Odluku o davanju suglasnosti na pravilnik o postupku i mjerilima upisa djece u Dječji vrtić Ogledalce Ernestinovo**

**Odluka je donesena jednoglasno, sa 8 glasova za.**

TOČKA 6. DONOŠENJE ODLUKE O I. IZMJENI ODLUKE O ISPLATI PRIGODNOG

 DARA (USKRSNICE) UMIROVLJENICIMA

Vijećnici su dobili materijale za ovu točku, a viša referentica za opće poslove je dala obrazloženje. Otvorena je rasprava. Budući da se nitko nije javio za riječ, prijedlog je dan na usvajanje. Nakon provedenog glasovanja, donesen je

**Z A K L J U Č A K**

**Općinsko vijeće Općine Ernestinovo donosi Odluku o I. izmjeni Odluke o isplati prigodnog dara (uskrsnice) umirovljenicima**

**Odluka je donesena jednoglasno, sa 8 glasova za.**

TOČKA 7. RAZNO

Vijećnik Ivan Pavlović pitao je zašto se odustalo od prodaje nekretnine u vlasništvu Općine Ernestinovo o čijoj prodaji se raspravljalo na prethodnoj sjednici. Viša referentica za opće poslove je odgovorila da je nekretnina u postupku povrata zemljišta i uputila je vijećnika na njegovo pravo na pisani odgovor budući da na ovoj sjednici nije bilo osobe koja bi dala opširniji odgovor.

Zamjenik načelnice Deže Kelemen pitao je što će biti s plinskim priključcima u mjestu Laslovo, tj. mogu li se oni napraviti prije no što se napravi nova biciklistička staza kako ju ne bi trebalo rezati i uništavati. Viša referentica Ljubica Kukučka uputila je zamjenika na pravo pisanog odgovora budući da ona nije osoba koja može dati odgovor na postavljeno pitanje.

Budući da drugih primjedbi i prijedloga nije bilo, predsjednik Vijeća zaključuje sjednicu u 17:45 sati.

Zapisničar: Ovjerovitelji zapisnika: Predsjednik Vijeća

Ljubica Kukučka Ivan Tkalec Krunoslav Dragičević

 Tea Pušeljić